Μπάγκσι

Το Μπάγκσι  (αγγλικά: Bugsy), είναι βιογραφική ταινία αμερικανικής παραγωγής του 1991 σε σκηνοθεσία Μπάρι Λέβινσον και πρωταγωνιστούν ο Γουόρεν Μπίτι και η Ανέτ Μπένινγκ.

Η ταινία κυκλοφόρησε σε περιορισμένη κυκλοφορία από την TriStar Pictures στις 13 Δεκεμβρίου 1991, ακολουθούμενη από μια ευρεία κυκλοφορία στους κινηματογράφους στις 20 Δεκεμβρίου 1991. Έλαβε γενικά θετικές κριτικές από τους κριτικούς. Έλαβε δέκα υποψηφιότητες στα 64α Βραβεία Όσκαρ (συμπεριλαμβανομένων αυτών για την καλύτερη ταινία και την καλύτερη σκηνοθεσία ) και κέρδισε δύο: της καλύτερης καλλιτεχνικής διεύθυνσης και των καλύτερων κοστουμιών. Επίσης κέρδισε Χρυσή Σφαίρα Καλύτερης Ταινίας - Δράμα.

Η ταινία αναφέρεται στην περιόδο που ο Αμερικανός γκάνγκστερ Μπάγκσυ Σίγκελ πήγε στο Λος Άντζελες την δεκαετία του 1940 με σκοπό να επεκτείνει εκεί τις δραστηριότητες της Οικογένειας Λουτσιάνο.

 Πλοκή 
Στις αρχές της δεκαετίας του '40 ο Λάκι Λουτσιάνο (Μπιλ Γκράχαμ) θα συναντηθεί με τον Μέγερ Λάνσκι (Μπεν Κίνγκσλεϊ) και θα αποφασίσουν να στείλουν στη Καλιφόρνια τον Μπάγκσι Σίγκελ (Γουόρεν Μπίτι) για να πάρει τον έλεγχο των γραφείων στοιχημάτων που βρισκόνταν τότε υπό τον γκάνγκστερ Τζακ Ντράγκνα.

Ο Μπάγκσι θα πάει στο Λος Άντζελες αφηνόντας την σύζυγο του και τις δύο κόρες του πίσω στη Νέα Υόρκη. Γοητευμένος από το Χόλυγουντ θα αγόρασει μια έπαυλη στο Μπέβερλι Χιλς και σχεδιάζει να μείνει μόνιμα εκεί. Αρχιζόντας να κάνει γνωριμίες και επαφές με αστέρες του κινηματογράφου, ο Μπάγκσι θα συνάντησει μέσω του ηθοποιού Τζορτζ Ραφτ, την Βιρτζίνια Χιλ (Ανέτ Μπένινγκ) την οποία και θα ερωτευθεί κεραυνόβολα.

Ο Μπάγκσι κατά την διάρκεια ενός ταξιδιού του στη Νεβάδα μαζί με την Βιρτζίνια για να ελέγξει μια λέσχη τυχερών παιχνιδιών, θα του έρθει μια ιδέα για την δημιουργία ενός  ξενοδοχείου και  καζίνο στην έρημο. Αφού μιλήσει τον στενό του φίλο Μέγερ Λάνσκι γι' αυτήν την ιδέα, θα του ζητήσει ένα δάνειο της τάξεως του ενός εκατομμυρίου δολαρίων, υπενθυμίζοντάς τον ότι στη Νεβάδα τα τυχερά παιχνίδια είναι  νόμιμα.

Ο Λάνσκι θα συμφώνησει μαζί του δινόντας του το δάνειο και τότε ο Μπάγκσι θα ξεκίνησει να χτίσει το Καζίνο Φλαμίνγκο στη μικρή τότε πόλη του Λας Βέγκας, αλλά ο προϋπολογισμός  της κατασκευής θα φτάσει τα έξι εκατομμύρια δολάρια εξαιτίας υπερβολικών δαπανών. Ο Μπάγκσι προσπαθεί να εξασφαλίσει με κάθε τρόπο ότι το καζίνο θα ολοκληρωθεί, ακόμα και αν χρειαστεί να πουλήσει το μερίδιό του.

Τελικά το καζίνο θα ολοκληρωθεί, αλλά τα εγκαίνια της έναρξης του Φλαμίνγκο θα είναι μια αποτυχία και 2 εκατομμύρια δολάρια του προϋπολογισμού δεν θα έχουν καταγραφεί πουθενά, όπου ο Μπάγκσι ανακαλύπτει ότι η Βιρτζίνια έχει κλέψει τα χρήματα. Της λέει "να τα κρατήσει και να τα φυλάξει για μια βροχερή μέρα". Στη συνέχεια λέει στον Λάνσκι ότι παρά την αποτυχία εναρξής της λειτουργίας του καζίνο να μην πουλήσει ποτέ το μερίδιό του και ότι κάποια μέρα θα τον ευχαριστήσει γι' αυτό.

Αργότερα εκείνο το βράδυ ο Μπάγκσι θα δολοφονήθει στη έπαυλη του από αγνώστους εκτελεστές της μαφίας. Η Βιρτζίνια το μαθαίνει αυτό από τις ειδήσεις στο Λας Βέγκας, και γνωρίζοντας ότι μπορεί να είναι η επόμενη που θα σκοτώσουν, παίρνει τα λεφτά και εξαφανίζεται κάπου στην Ελβετία.

 Διανομή ρόλων 
 Γουόρεν Μπίτι ως Μπάγκσυ Σίγκελ
 Ανέτ Μπένινγκ ως Βιρτζίνια Χιλ
 Μπεν Κίνγκσλεϊ ως Μέγερ Λάνσκι
 Χάρβεϊ Καϊτέλ ως Μίκυ Κοέν
 Μπιλ Γκράχαμ ως Λάκι Λουτσιάνο
 Έλιοτ Γκουλντ ως Χάρι Γκρίνμπεργκ
 Τζο Μαντένια ως Τζορτζ Ραφτ
 Ρόμπερτ Μπέλτραν ως ο Αλεζάντρο

 Παραγωγή 
Η επιθυμία του Γουόρεν Μπίτι να κάνει μια ταινία για τον Μπάγκσι Σίγκελ μπορεί να ανιχνευθεί από  τα τέλη της δεκαετίας του 1970 και στις αρχές της δεκαετίας του 1980. Μετά την ολοκλήρωση της ταινίας Οι κόκκινοι, ο Μπίτι είχε πολλές ταινίες στο μυαλό του που ήθελε να κάνει, αλλά τα δύο όνειρα του ήταν να παράγει, να παίξει και ενδεχομένως να σκηνοθετήσει την ιστορία της ζωής του Χάουαρντ Χιουζ και του Μπάγκσι Σίγκελ. Ο Μπίτι είχε δηλώσει ότι από  όλους τους χαρακτήρες που έπαιξε σε ταινίες, όπως ο Κλάιντ Μπαρόου  στο Μπόνι και Κλάιντ και  ο Τζον Ρεντ στους Κόκκινους, ένιωθε ότι ήταν  ο σωστός ηθοποιός για να  υποδηθεί τόσο τον Μπάγκσι  όσο και τον Χιουζ.

Ο Μπίτι έδειχνε ενθουσιάσμενος με τον Σίγκελ, ο οποίος θεωρούσε ότι ήταν μια παράξενη προσωπικότητα της Αμερικής (ένας Αμερικανός γκάνγκστερ που  ήταν γιος εβραϊων μεταναστών που γοητεύτηκε από το Χόλυγουντ και οραματίστηκε επίσης μια πόλη στη μέση της ερήμου στην οποία επιτρέπονταν τα νόμιμα τυχερά παιχνίδια).

Αρκετοί κινηματογραφιστές επιχείρησαν να  δημιουργήσουν  μια ταινία βασισμένη στη ζωή του Μπάγκσι, όπως ο Γάλλος σκηνοθέτης Ζαν-Λυκ Γκοντάρ, ο οποίος είχε γράψει ένα σενάριο για τον Μπάγκσι και σκεφτόταν τον Ρόμπερτ Ντε Νίρο για τον ρόλο του Μπάγκσι και την Ντάιαν Κίτον στο ρόλο της Βιρτζίνιας Χιλ. Στα τέλη της δεκαετίας του 1970, ο Μπίτι συναντήθηκε με  τον σεναριογράφο Τζέιμς Τόμπακ, με τον οποίο έγινε γρήγορα φίλος, όταν ο Μπίτι ετοίμαζε την ταινία Heaven Can Wait. Χρόνια αργότερα, όταν ο Μπίτι ήταν σε προπαραγωγή στην ταινία Ίσταρ, ζήτησε από τον Τόμπακ να γράψει ένα σενάριο βασισμένο στη ζωή του Μπάγκσι.
Υποδοχή 
Κριτικές

Ο Ρότζερ Ίμπερτ των Chicago Sun-Times απένειμε στην ταινία τέσσερα στα τέσσερα αστέρια, γράφοντας ότι «ο Μπάγκσι κινείται με μια ελαφρότητα που διαψεύδει τη δύναμή της» και την επαίνεσε για το ότι δονείται «με αισιοδοξία και πάθος, με την ζωντάνια του απατεώνα στο παιχνίδι του».
 'Οι New York Times στην κριτική τους επαίνεσαν την ερμηνεία του Μπίτι ως Μπάγκσι Σίγκελ, χαρακτηρίζοντάς την ως «χαρισματική αλλά ανησυχητική» και επαίνεσαν το πλούσιο σε λεπτομέρειες σκηνικό εποχής της ταινίας.

 Βραβεία και υποψηφιότητες 
Η ταινία κέρδισε δύο Όσκαρ (Καλύτερης Σκηνογραφίας και Καλύτερης Ενδυματολογίας) και είχε και οκτώ υποψηφιότητες (μεταξύ άλλων Καλύτερου Ά Ανδρικού ρόλου για τον Γουόρεν Μπίτι και Καλύτερων Β' Ανδρικών ρόλων για τους Μπεν Κινγκσλει και Χάρβει Κάιτελ).
 Παραπομπές 

 Εξωτερικοί σύνδεσμοι 

Κατηγορία:Αμερικανικές ταινίες της δεκαετίας 1990
Κατηγορία:Αμερικανικές βιογραφικές ταινίες
Κατηγορία:Ταινίες του 1991
Κατηγορία:Ταινίες σε σκηνοθεσία Μπάρι Λέβινσον
Κατηγορία:Αγγλόφωνες ταινίες
Κατηγορία:Ταινίες που κέρδισαν Όσκαρ Καλύτερης Ενδυματολογίας
Κατηγορία:Ταινίες με μουσική σύνθεση Ένιο Μορικόνε
Κατηγορία:Ταινίες γυρισμένες στη Νεβάδα
Κατηγορία:Ταινίες που συσχετίζονται με το οργανωμένο έγκλημα στις Ηνωμένες Πολιτείες
Κατηγορία:Ταινίες τοποθετημένες στο Λας Βέγκας
Κατηγορία:Ταινίες τοποθετημένες στο Λος Άντζελες
Κατηγορία:Ταινίες τοποθετημένες στη Νεβάδα
Κατηγορία:Αμερικανικές γκανγκστερικές ταινίες
Κατηγορία:Χρυσή Σφαίρα Καλύτερης Ταινίας (Δράμα)
Κατηγορία:Ταινίες με θέμα τον τζόγο